recursal/SuperWikiNEXT-32B huggingface dataset:
***Das Experiment*** (bahasa Inggeris: ***The Experiment***code: en is deprecated ) ialah sebuah filem Jerman yang diarahkan oleh Oliver Hirschbiegel dan diterbitkan pada tahun 2001. Ia berdasarkan sebuah novel oleh Mario Giordano yang bertajuk **Black Box** yang menyentuh isu psikologi berkaitan penemuan dalam suatu uji kaji diberi jolokan kajian penjara Stanford.

Plot
----

Tarek Fahd (Moritz Bleibtreu) menyertai 19 calon-calon lain dalam satu kajian simulasi sebuah penjara untuk tempoh dua minggu. Calon-calon dipilih oleh sebuah komputer dan diberi peranan sebagai banduan ataupun pegawai penjara, Kajian ini bermula dengan lancar, tetapi bertukar buruk dalam sekelip mata apabila pegawai-pegawai penjara menjadi cenderung untuk "meggunakan kuasa" mereka. Prof. Klaus Thon (Edgar Selge), yang menganggap bahawa keadaan itu sebagai tindak balas biasa psikologi, enggan menghentikan kajian tersebut, meskipun dibantah oleh pembant, Dr. Jutta Grimm (Andrea Sawatzki). Sementara masa terus berlalu, pegawai-pegwai penjara mencuba sedaya upaya menyembunyikan tindakan-tindakan mereka daripada Prof. Thon, manakala banduan-banduan menahan diri sedaya upaya mereka.

Persamaan dengan peristiwa sebenar
----------------------------------

Walaupun di permulaan filem ini dinyatakan sebagai tidak berasaskan mana-mana peristiwa, adalah sangat jelas bahawa kajian penjara Stanford dijadikan panduan untuk plot filem ini. Namun begitu, tempoh di dalam filem dipanjangkan dan beberapa kejadian direka berbanding peristiwa sebenar, bagi memberikan jalan cerita yang lebih sesuai. Eksperimen di Stanford dihentikan hanya selepas enam hari berikutan kebimbangan ahli-ahli sains yang terlibat bahawa pegawai-pegawai penjara telah menyalahguna kuasa dan menyeksa banduan, sementara banduan-banduan pula mengalami trauma psikologi dan mula menyendiri. Kebimbangan ini ditekankan oleh Dr. Grimm di dalam filem, tetapi Prof. Thon memutuskan untuk tidak mengambil apa-apa tindakan terhadap kebimbangan itu, lalu membentuk asas bagi jalan cerita yang lebih panjang dan kemuncak yang lebih dramatik. Meskipun begitu, beberapa kejadian daripada eksperimen sebenar dimasukkan ke dalam filem. Banduan-banduan disembur dengan tong pemadam api dan juga dipaksa mencuci tandas dengan hanya menggunakan tangan (Di dalam kejadian sebenar beberapa banduan dipaksa melakukannya, tetapi di dalam filem hanya Tarek yang dipaksa).

Pautan luar
-----------

* (Inggeris) Laman rasmi
* (Inggeris)  *Das Experiment*  di Pangkalan Data Filem Internet (IMDb)
* (Inggeris) Gambar dalam filem
Dirham perak zaman Khalifah Umar ibni Abd al-Aziz
**Dirham** (Arab: دِرهَمcode: ar is deprecated , bahasa Amazigh: ⴰⴷⵔⵉⵎ *adreem*) ialah unit matawang yang digunakan di seberapa negara, khususnya negara-negara Arab.

Nama unit ini datang daripada *drakhma*, suatu unit timbangan perak dan mata wang yang pernah wujud zaman Yunani Purba. Sukatan ini pula datang daripada perkataan bahasa Yunani δράσσομαι drássomaicode: grc is deprecated  "saya genggam" (*I grasp*) atau lebih tepat lagi "segenggam" (*As much as one can hold in the hand*); yakni segenggam batang-batang tembaga atau perak bernilai iaitu *obolos*.

Sebagai matawang
----------------

Negara-negara ditandakan yang masih menggunakan dirham:  
**Kawasan bertanda merah** - dirham sebagai nilai utama  
**Kawasan bertanda hijau** - dirham sebagai nilai kecil
Terdapat sebilangan negara yang masih menggunakan unit ini sebagai matawang semasa, hampir semuanya dalam Liga Arab. Unit ini dipergunakan baik sebagai nilai utama yang besar mahupun nilai bahagian kecil dalam bentuk duit syiling sepertimana sen.

Ada tiga unit besar yang bernama "dirham" iaitu:

* dirham Maghribi
* dirham Emiriah Arab Bersatu
* dram Armenia

Dirham sebagai suatu unit kecil bahagian suatu unit besar pula dipakai matawang berikut:

* Dinar Libya, 1 dinar dibahagikan kepada 1,000 dirham
* Riyal Qatar, 1 riyal dibahagikan kepada 100 dirham
* Dinar Jordan, 1 dinar dibahagikan kepada 10 dirham
* Somoni Tajikistan, 1 somoni dibahagikan kepada 100 Diram

Lihat juga
----------

* Dinar
* Fals

Rujukan
-------

1. ↑  *Oxford English Dictionary*, 1st edition, s.v. 'dirhem'
2. 1 2  Liddell, Henry George; Scott, Robert. *δραχμή*. *A Greek–English Lexicon*. Perseus Project.
3. ↑  Liddell, Henry George; Scott, Robert. *δράσσομαι*. *A Greek–English Lexicon*. Perseus Project.

Pautan luar
-----------
***Jack and the Beanstalk*** (bahasa Melayu harafiah ***Jack and the Beanstalk*** ) ialah sebuah filem berbahasa Inggeris yang mula ditayangkan pada tahun 2009. 

Filem Jack and the Beanstalk ini telah dihasilkan di bawah arahan pengarah Gary J. Tunnicliffe.

Ia merupakak sebuah filem Avalon Family Entertainment yang ditayangkan pada 6 November 2009 (USA) dan diterbitkan dalam bentuk video rumah pada 20 April 2010, merupakan adaptasi aksi-hidup budget rendah yang dibintangi oleh Christopher Lloyd, Chevy Chase, James Earl Jones, Gilbert Gottfried, Katey Sagal, Wallace Shawn dan Chloë Grace Moretz. Jack dilakonkan oleh Colin Ford.

VideoVideo

Pelakon
-------

Filem ini turut disertai oleh beberapa orang pelakon terkenal, antaranya adalah Colin Ford, Chloë Grace Moretz, Christopher Lloyd

Ringkasan
---------

Kisah aksi-hidup mengenai dongeng legenda mendapati Jack memanjat pokok kekacang untuk menipu gergasi dan menyelamatkan seorang gadis kecil yang telah berubah menjadi kecapi.

Rujukan
-------

Pautan luar
-----------
**Homofon** (bahasa Inggeris: *Homophone*) merujuk kepada perkataan yang disebut sama dengan perkataan lain tetapi berbeza dari segi maksud. Perkataan-perkataan yang homofon mungkin dieja dengan serupa atau berlainan; "buku" (bahan bacaan) dan "buku" (bahagian di antara dua ruas); "massa" (dalam perkataan media massa) dan "masa" (waktu), atau "golongan" (kumpulan) dan "gulungan" (benda yang dilipat hingga berbentuk bulat panjang). Perkataan-perkataan ini adalah serupa dari segi sebutan tetapi mempunyai maksud yang berbeza, atau merujuk kepada perkara yang tidak sama. Homofon merupakan sejenis homonim, meskipun kadang-kala *homonim* digunakan untuk merujuk hanya kepada homofon yang mempunyai ejaan yang sama tetapi maksud yang berlainan. Istilah ini juga digunakan untuk unit-unit yang lebih singkat daripada perkataan, seperti huruf atau beberapa huruf yang disebut sama dengan huruf lain atau kumpulan huruf yang lain.

Homofon ialah istilah yang berlawanan dengan homograf.

Rujukan
-------

* Laman Pengguna PM\_Poon[*sumber tak boleh dipercayai?*] - Penggunaan tatabahasa dan istilah dalam bahasa Melayu oleh PM Poon
* Cara-cara menulis dengan betul[*pautan mati kekal*]

Pautan luar
-----------

* (Inggeris) Senarai homonim Alan Cooper Diarkibkan 2019-05-07 di Wayback Machine
* (Inggeris) Homonim dan Homofon - senarai asas namun berguna
Ibu pejabat Pertubuhan Kesihatan Sedunia di Geneva, Switzerland.
**Dasar kesihatan** dapat didefinisikan sebagai "keputusan, rencana, dan tindakan yang dilakukan untuk mencapai tujuan rawatan kesihatan tertentu dalam masyarakat". Menurut Pertubuhan Kesihatan Sedunia, dasar kesihatan eksplisit dapat mencapai beberapa perkara: ini menentukan visi untuk masa depan; ia menggariskan keutamaan dan peranan yang diharapkan dari kumpulan yang berbeza; dan itu membina kata sepakat dan memaklumkan kepada orang ramai.

Terdapat banyak kategori dasar kesihatan, termasuk dasar kesihatan global, dasar kesihatan awam, dasar kesihatan mental, dasar perkhidmatan penjagaan kesihatan, dasar insurans, dasar penjagaan kesihatan kesihatan diri, dasar farmasi, dan dasar yang berkaitan dengan kesihatan awam seperti dasar vaksinasi, dasar pengendalian tembakau atau dasar promosi penyusuan susu ibu. Mereka mungkin merangkumi topik pembiayaan dan penyampaian penjagaan kesihatan, akses ke penjagaan, kualiti penjagaan, dan ekuiti kesihatan.

Rujukan
-------

1. ↑  World Health Organization. *Health Policy*, accessed 22 March 2011.
2. ↑  Harvard School of Public Health, Department of Health Policy and Management *About Health Care Policy* Diarkibkan 2011-05-14 di Wayback Machine, accessed 25 March 2011.

Pautan luar
-----------

* Alliance for Health Policy and Systems Research
* *Health Policy and Planning* journal
* Centre for History in Public Health, London School of Hygiene and Tropical Medicine
Filem **Justice, My Foot** merupakan filem komedi Hong Kong pada tahun 1992. Filem ini dihasilkan di dalam bahasa kantonis.

Pengarah
--------

Filem ini diarahkan oleh Johnnie To di bawah terbitan Shaw Brothers Ltd.

Ringkasan
---------

Templat:Spoiler
Mengisahkan Sung Sai Kit (Stephen Chow) seorang sarjana / peguam yang hebat di daerah Guangdong, China. Dia cukup terkenal kerana kepakarannya untuk memenangi kesemua kes perbicaraan di mahkamah. Kehidupannya sungguh senang. Akan tetapi, Sung mempunyai masalah peribadi yang besar dimana kesemua anak-anak lelakinya meninggal dunia sebelum mencapai umur setahun.
Sung pernah meluahkan hasrat untuk meletakkan jawatan sebagai peguam selepas anak lelakinya yang ke-13 meninggal dunia. Dia bersama isterinya, Madam Sung (Anita Mui) membawa diri ke sebuah daerah di pinggir bandar untuk memulakan perniagaan rumah tumpangan (motel) dan warung minum teh herba. Selepas itu, Madam Sung berjaya melahirkan seorang anak perempuan dan anaknya mampu hidup dengan baiknya. Di tempat baharu, berbagai peristiwa terjadi dimana terdapat satu kes pembunuhan yang membuatkan dia untuk membantu balu mendiang dari penganiayaan perbicaraan yang berat sebelah di dalam sistem perundangan di situ. Kebanyakan peguamdan pegawai kerajaan disana mengamalkan rasuah. Sung berusaha dengan menggunakan kepakarannya yang periang dan gemar melawak di mahkamah. Sehingga membuatkan para peguam dan hakim menjadi huru-hara di dalam perbicaraan. Di kesudahan cerita, Sung berjaya memenangi kes tersebut dan peguam-peguam, hakim dan Ketua polis negara telah dipecat dari jawatan masing-masing kerana terlibat di dalam jenayah korupsi.

Pelakon
-------

* Stephen Chow sebagai Sarjana Sung Sai Kit
* Anita Mui sebagai Madam Sung
* Ng Man-tat sebagai Sarjana Ho
* Carrie Ng
* Wong Yat Fei sebagai Ah Fuk
* Bryan Leung
* Eddy Ko
* Paul Chun
* Yuen King-Tan

Rujukan
-------

Pautan luar
-----------

* 
* *Justice, My Foot! (1992)* di Hong Kong Cinemagic
* *Filem Justice, My Foot*  di Pangkalan Data Filem Internet (IMDb)
Burung kuang biasa betina (kiri) dan jantan, menggambarkan perbezaan ketara dari segi warna dan saiz kedua-dua jantina.
Burung merak jantan (kanan) mengawan burung merak betina.
Itik melewar jantan (depan) dan betina. Itik melewar jantan mempunyai kepala hijau yang memang jelas.
Dimorfisme seks Gajah Laut Utara yang poligami.
**Dimorfisme seks** atau dalam bahasa Inggeris disebut ***sexual dimorphism*** ialah suatu perbezaan sistematik dalam pembentukan fizikal antara individu yang berlainan jantina tetapi daripada spesies yang sama. Ia meliputi hidupan berjantina berbeza sama ada manusia, tumbuhan ataupun haiwan. Sebagai contoh, ia turut termasuk keadaan ciri fizikal samaada dari aspek warnanya, (merujuk secara spesifik kepada dikromatisme seksual), saiz, dan keadaan bentuk fizikal dalaman atau luaran yang nampak ataupun tidak nampak, bentuk fizikal yang digunakan untuk tujuan mempertahankan diri, menarik pasangan, ataupun bentuk-bentuk fizikal yang ada pada bulu, bulu pelepah, tanduk, tulang dan sebagainya.

*Argiope appensa* betina (kiri) dan jantan, menunjukkan perbezaan dimorfisme seks yang ketara di kalangan labah-labah, yang mana si jantan jauh lebih kecil daripada si betina.

Lihat juga
----------

|  |  |
| --- | --- |
|  | Wikimedia Commons mempunyai media berkaitan ***Dimorfisme seks*** |


|  |  |
| --- | --- |
|  | Cari ***dimorfisme seks*** dalam Wikikamus bahasa Melayu, kamus bebas. |

|  |  |
| --- | --- |
|  | ***Buku: Sex*** |
| Buku Wikipedia merupakan kutipan rencana yang dapat dimuatturunkan atau dipesan dengan cetakan. |

* Sifat seks primer
* Sifat seks sekunder
* Prinsip Bateman
* Nisbah jari
* Perbezaan jantina
* Pembezaan seks
* Pembiakan seks
* Pemilihan seks

Rujukan
-------

### Nota

### Bibliografi

* Bonduriansky, R. (2007) *The evolution of condition-dependent sexual dimorphism*. *The American Naturalist*, 169:1 hlmn 9–19.
* *Biological Journal of the Linnean Society* (1999), 67: 1–18.

Pautan luar
-----------

* Sex+dimorphism dalam Tajuk Subjek Perubatan (MeSH) di Perpustakaan Perubatan Negara AS

  

Templat:Reproductive physiology
**Kementerian Pertahanan** (nama singkatan: **MinDef**, dari nama Inggeris ****Min**istry of **Def**ence*code: en is deprecated* ) ialah sebuah kementerian bertaraf kabinet dalam kerajaan Brunei yang bertanggungjawab terhadap hal ehwal pertahanan negara Brunei. Angkatan Bersenjata Diraja Brunei iaitu pasukan tentera negara adalah di bawah pentadbiran kementerian ini. Kementerian Pertahanan dipimpin oleh dua orang menteri: Menteri Pertahanan ialah Sultan Brunei sendiri, iaitu KDYMM Sultan Hassanal Bolkiah, sementera Timbalan Menteri Pertahanan ialah Brigedier Jeneral Dato Seri Pahlawan Haji Abdul Razak bin Haji Abdul Kadir.

Rujukan
-------

Pautan luar
-----------

* (Inggeris) Laman sesawang Kementerian Pertahanan

| * l
* b
* s
Kementerian-Kementerian Brunei |
| --- |
| Jabatan Perdana Menteri |
| 
* Hal Ehwal Dalam Negeri
* Hal Ehwal Luar Negeri dan Perdagangan
* Hal Ehwal Ugama
* Kebudayaan, Belia dan Sukan
* Kesihatan
* Kewangan
* Pembangunan
* Pendidikan
* Pengangkutan dan Infokomunikasi
* Pertahanan
* Sumber-Sumber Utama dan Pelancongan
* Tenaga (Tenaga dan Tenaga Manusia) dan Perindustrian

 |



|  |  |
| --- | --- |
| Ikon tunas | Rencana berkaitan dengan kerajaan Brunei ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Bagi homonim dalam tatanama sains, lihat Homonim (biologi).
**Homonim** dalam bidang linguistik ialah sekumpulan perkataan yang berkongsi ejaan serta sebutan yang sama tetapi mempunyai makna yang berbeza, biasanya kerana perkataan-perkataan itu tidak berasal daripada punca yang sama. Salah satu contoh homonim ialah *abu* (debu, ayah, abu-abu). Keadaan bersifat honomim digelar **homonimi**.

Perkataan "homonym" merupakan kata gabungan yang terdiri daripada awalan Greek, *homo-* (ὁμο-), yang bermakna "sama", dan akhiran *-ṓnymos* (-ώνυμος), yang membawa pengertian "nama". Justera, ia merujuk kepada dua or lebih konsep berasingan yang berkongsi "nama yang sama" (penanda). Istilah ini agak kabur kerana terdapat sebilangan cara yang dua makna boleh berkongsi "nama yang sama". Oleh itu, ia digunakan dengan cara yang berbeza oleh penutur yang berlainan. Khususnya, sesetengah sumber hanya memerlukan homonim berkongsi ejaan yang sama *atau* sebutan yang sama (selain daripada mempunyai makna yang berbeza), walaupun ini masing-masing merupakan takrif untuk homograf dan homofon, menurut sesetengah sumber yang lain. Sesetengah sumber menyatakan bahawa makna-makna homonim harus mempunyai asal yang tidak berkait (bukan hanya berbeza). Oleh itu, *kanan* (penting, utama) dan *kanan* (lawan kiri) bersifat polisem dan bukannya homonim. Terdapat juga percanggahan tentang takrif sesetengah istilah yang berkait.

Pautan luar
-----------

|  |  |
| --- | --- |
|  | Cari ***homonim*** dalam Wikikamus bahasa Melayu, kamus bebas. |

* (Inggeris) Maklumat mengenai pengajaran homofon Diarkibkan 2011-07-16 di Wayback Machine termasuk e-buku dan petua mengajar percuma
* (Inggeris) Senarai Homonim Alan Cooper (sebenarnya homofon, bukannya homonim, sepertimana diterangkannya Diarkibkan 2019-05-07 di Wayback Machine)
* (Inggeris) Penterjemah Homofon
* (Inggeris) Etimologi bahasa Inggerisnya
* (Inggeris) Homonim dan Homofon - sebuah senarai yang sangat pendek tetapi berguna
***Homo faber*** (bahasa Latin untuk "Manusia si Pembuat") ialah konsep bahawa manusia mampu mengawal nasib dan persekitarannya hasil daripada penggunaan alatan.

Frasa asal
----------

Dalam kesusasteraan Latin, Appius Claudius Caecus menggunakan istilah ini dalam *Sententiæ*, beliau, merujuk kepada keupayaan manusia untuk mengawal nasibnya dan apa yang mengelilinginya: *Homo faber suae quisque fortunae* ("Setiap manusia ialah artifeks takdirnya").

Dalam perbincangan antropologi *lama, Homo faber*, sebagai "lelaki bekerja", berhadapan dengan *Homo ludens*, "lelaki bermain", yang mementingkan hiburan, jenaka dan masa lapang. Ia juga digunakan dalam buku George Kubler, The Shape of Time sebagai rujukan kepada individu yang mencipta karya seni.

Nota kaki
---------

1. ↑  (Kubler 1962)

Rujukan
-------

* Kubler, George (1962). *The shape of time : Remarks on the History of Things*. New Haven and London: Yale University Press.

Bacaan lanjut
-------------

* Arendt, Hannah, *The Human Condition*, Chicago: University of Chicago Press, 1958. OCLC 933453416, ISBN 0226025926.
* Scheler, Max, *Man's Place in Nature*, New York: Noonday Press, 1961. OCLC 5262548, ISBN 0374502528.

Pautan luar
-----------

* Panduan belajar tentang novel *Homo Faber* oleh Max Frisch
***Formula X*** (Bahasa Cina: 超级方程式code: zh is deprecated ; pinyin: chāo jí fāng chéng shì) ialah sebuah siri animasi buatan usahasama Malaysia-China. Siri animasi ini ditayangkan di Saluran Jia Yu dalam siaran dwibahasa, iaitu bahasa Mandarin dan Kantonis. Selain itu, Formula X juga ditayangkan dalam versi alih suara Bahasa Malaysia di RTM2 pada pagi hari biasa sempena cuti sekolah akhir tahun 2007.

Tajuk dan tema "Formula X" diilhamkan oleh Formula Satu, dan tajuk bahasa Cinanya pula diterjemah sebagai "formula luar biasa", juga berteraskan nama bahasa Cina bagi Formula Satu (一级方程式code: zh is deprecated ).

*Formula X* disajikan dalam dua format berbeza, iaitu 20 episod 22 minit (bagi televisyen biasa), dan 100 sedutan 4-5 minit (*mobisodes*, bagi televisyen dalam telefon bimbit).

Plot
----

Peristiwa *Formula X* terjadi pada masa akan datang, iaitu tahun 2014, dalam latar tempat yang serba canggih teknologinya.

Masa berlalu dengan pantas sehingga tidak terasa debaran musim baharu perlawanan. Kumpulan Finex yang diterajui oleh Sam dan anak perempuannya, Faye mula mencari pelumba yang digelar 'King' untuk menyertai mereka menggantikan Wei yang beralih arah. Kejutan menerjah apabila mereka mengetahui bahawa 'King' sebenarnya adalah Guang, salah seorang pelatih yang telah lama bekerja di bengkel kumpulan Fenix.

Percubaan memandu jentera Formula X buat kali pertama telah mengundang bahana kepada Guang setelah dia gagal memandu dengan cermat di atas permukaan litar lumba. Faye dan kumpulan Fenix bertungkus lumus mengubah suai kereta bagi menyesuaikannya dengan cara pemanduan Guang, supaya dia dapat menyedari kebolehan dan keupayaan dirinya di litar.

Guang menyelesaikan tugasan litarnya dan telah diambil menjadi pemandu kumpulan Fenix yang baharu. Bagaimanapun, Guang perlu lulus ujian yang diberikan oleh Pesuruhjaya FX sebelum musim perlumbaan bagi membolehkan dia mendapat status pelumba litar.

Perlumbaan Formula X musim baru berlangsung. Guang berjaya mendapat tempat kedua semasa berlepas. Kecekapan pemanduan Guang mengelak kemalangan memang mengagumkan. Guang amat menyerlah dan menjadi tarikan utama berbanding Eric yang mendahului perlumbaan dan merapatkan kejuaraan buat kali pertama musim ini.

Mampukah Guang mengekalkan kedudukan teratas apabila dia dicabar pelumba-pelumba hebat dari kumpulan lain yang sentiasa tidak melepaskan peluang untuk merebut gelaran juara?

Pautan luar
-----------

* (Inggeris) Rancangan di Jiayu Mobile (*Formula X* tersenarai)
* "Istimewa di RTM2 - Pocoyo, Formula X". Utusan Malaysia. 21 November 2007. Diarkibkan daripada yang asal pada 2007-12-24. Dicapai pada 2007-12-02. Check date values in: `|date=` (bantuan)
**Getah sintetik** ialah sebarang elastomer tiruan. Ia ialah polimer yang disintesis dari hasil sampingan petroleum. Kira-kira 32 juta tan metrik getah dihasilkan setiap tahun di Amerika Syarikat, dan daripada jumlah itu dua pertiga adalah sintetik. Pendapatan sejagat yang dihasilkan dengan getah sintetik dijangka meningkat kepada kira-kira AS$56 bilion pada tahun 2020. Getah sintetik, seperti getah asli, mempunyai banyak kegunaan dalam industri automotif untuk tayar, susuk pintu dan tingkap, kedap seperti gelang O dan gasket, hos, tali pinggang, tikar, dan lantai. Ia menawarkan pelbagai sifat fizikal dan kimia, sehingga dapat meningkatkan keutuhan keluaran atau aplikasi tertentu. Getah sintetik lebih baik daripada getah asli dalam dua aspek utama, kestabilan terma dan ketahanan terhadap minyak dan sebatian yang berkaitan. Ia lebih tahan terhadap agen pengoksidaan misalnya, seperti oksigen dan ozon yang dapat mengurangkan jangka hayat keluaran seperti tayar.

Lihat juga
----------

* Elastomer termoplastik
* Polimer

Rujukan
-------

1. ↑  *Market Study Synthetic Rubber*, Ceresana, June 2013



| * l
* b
* s
Getah |
| --- |
| Jenis kimia | 
* Lateks
* Getah asli
* Getah sintetik

 |
| Jenis mekanikal | 
* Getah berbusa

 |
| Proses | 
* Penorehan getah

 |
| Industri | 
* Bridgestone
* Goodyear Tire and Rubber Company
* Michelin
* Industri getah di Malaysia
	+ Pihak Berkuasa Kemajuan Pekebun Kecil Perusahaan Getah
	+ Institut Penyelidikan Getah Malaysia
	+ Lembaga Getah Malaysia

 |
| Produk | 
* Gelang getah
* Tayar

 |
| Pembuangan | 
* Pencemaran getah

 |
***Homestay: Permainan Maut*** merupakan filem seram Malaysia 2019. Filem ini mengikuti lapan pemuda yang bercuti di homestay dan bermain satu permainan maut yang akan mengambil nyawa mereka. Ia ditayangkan di Malaysia pada 18 April 2019.

Sinopsis
--------

Lapan orang pelajar kolej berlancong dan menyewa sebuah homestay di kampung. Meskipun sudah diberi amaran oleh pemilik homestay agar jangan masuk ke bilik stor, namun mereka tetap berdegil dan bukanya juga. Di situlah mereka menjumpai satu permainan bernama "Spirit of the Coins" dan mengambil keputusan untuk bermain. Dalam permainan ini, mereka menyeru nama pemilik permainan tersebut dan keinginannya. Dari arah syling menunjukkan nama roh permainan adalah SOFEA dan ia telah datang mengambil nyawa mereka satu persatu.

Pelakon
-------

* Ruminah Sidek
* Sofea Shaheera
* Asward Naslim
* Kay Shan
* Siva Garuda
* Ud. Nordin
* Iswadi
* Syamimi
* Sri Priya
* Rohayu
* Danish
* Md. Afifi
* Kimi
* Aien
* Ahmad Azeem
* Zahanis Yaakob

Sumber rujukan
--------------

1. ↑  "Akibat Ingkar Arahan Roh Jahat Menghantui Penyewa Homestay". Oh Media. Diarkibkan daripada yang asal pada 2019-04-15. Dicapai pada 2019-04-15.
2. ↑  "Pengalaman ngeri buat SOFEA insaf menghadapi kematian". Manga Media. Diarkibkan daripada yang asal pada 2019-04-15. Dicapai pada 2019-04-15.

Pautan luar
-----------

* *Homestay: Permainan Maut* di Cinema.com.my
Sebuah gegancu dan rantai penggolek
Gegancu berbilang biasanya banyak digunakan pada basikal lumba
**Gegancu** (bahasa Inggeris: *sprocket*) ialah satu roda yang memiliki profil gigi yang berpanca dengan satu rantai, runut atau bahan bergelonggong atau berlekuk yang lain. Ia jelas berlainan dengan gear dengan mana gegancu tidak akan sekali-kali berpanca bersama-sama dengan terus, dan daripada kapi kerana tidak memiliki bebibir pada kedua-dua belahnya.

Gegancu digunakan dengan meluas pada basikal, motosikal, kereta, kereta kebal dan mesin lain-lain bagi memindahkan pergerakkan putaran antara dua aci di mana penggunaan gear tidak bersuaian atau bagi memindahkan pergerakkan linear ke runut, pita dan sebagainya.

Pautan luar
-----------

* Chain Engagement with Sprockets

Lihat juga
----------

* Gear
* Kapi
* Tali sawat bergigi

  


|  |  |
| --- | --- |
| Ikon tunas | Rencana berkaitan teknologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Formula kimia** ialah simbol atau simbol-simbol unsur yang digabungkan dan ditulis bersama untuk mewakili suatu sebatian kimia. Ia bertujuan untuk menerangkan maklumat mengenai hubungan atom dalam sebatian kimia.

Daripada formula kimia, kita boleh mendapat maklumat tentang :

* Jenis atom yang hadir
* Nisbah gabungan atom

Terdapat dua jenis formula kimia iaitu :

* Formula empirik
* Formula molekul

Contoh formula kimia sebatian
-----------------------------

1 ) K2O = Kalium oksida

2) K2CO3 = Kalium karbonat

3) K2SO4 = Kalium sulfat

4) KCl = Kalium klorida

5) KBr = Kalium bromida

6) KI = Kalium iodida

7) KOH = Kalium hidroksida

8) KNO3 = Kalium nitrat

9) Na2O = Natrium oksida

10) Na2CO3 = Natrium karbonat

11) NaSO4= Natrium sulfat

12) NaCl = Natrium klorida

13) NaBr = Natrium bromida

14) NaI = Natrium iodida

15) NaOH = Natrium hidroksida

16) NaNO3 = Natrium nitrat

17) H2CO3 = Hidrogen karbonat

18) H2SO4 = Hidrogen sulfat

19) HCl = Hidrogen klorida

20) HBr = Hidrogen bromida

21) HI = Hidrogen iodida

22) HNO3 = Hidrogen nitrat

23) AgNO3 = argertum nitrat

24) MgO = Magnesium oksida

25) PbSO4 = Plumbum (II) sulfat

26) CrPO4 = Kromium fosfat

27) MgBr2 = Magnesium bromida

28) CaCl2 = Kalsium klorida

29) Zn(OH)2 = Zink hidroksida

30) Pb(NO3)2 = Plumbum (II) nitrat

31) Fe(OH)2 = Ferum(II) hidroksida

32) BaCl2 = Barium klorida

33) Na2CO3 = Natrium karbonat

34) Ag2SO4 = Argentum sulfat

35) H2SO4 = Asid sulfurik

36) K2CrO4 = Kalium dikromat(VI)

37) Al2O3 = Aluminium oksida

38) Al2(SO4)3 = Aluminium sulfat

39) Fe2O3 = Ferum(III) oksida

40) Cr2O3 = Kromium oksida

41) HCl = Asid Hidroklorik

42) H2SO4 = Asid sulfurik

Formula empirik
---------------

Formula empirik ialah formula kimia yang menunjukkan nisbah teringkas bagi bilangan atom setiap jenis unsur dalam suatu sebatian. Sebagai contoh :

|  |  |  |
| --- | --- | --- |
| **Sebatian** | **Formula molekul** | **Formula empirik** |
| Asid etanoik | C2H4O2 | CH2O |
| Pentena | C5H10 | CH2 |
| Etana | C2H6 | CH3 |
|

Formula molekul
---------------

Formula yang mengunakan simbol untuk menunjukkan *bilangan sebenar* dan *jenis atom* yang terdapat dalam satu molekul sebatian tertentu. Sebagai contoh : 

* Benzena = C6H6

Formula molekul benzena ini menunjukkan bahawa molekul benzena mempunyai 6 atom karbon dan 6 atom hidrogen.

* Etana = C2H6

Formula molekul etana ini menunjukkan bahawa molekul etana mempunyai 2 atom karbon dan 6 atom hidrogen.

* Etanol = C2H6O

Formula molekul etanol menunjukkan bahawa molekul etanol mempunyai 2 atom karbon 6 atom hidrogen dan 1 atom oksigen.
Rencana ini ialah mengenai lagu.  Untuk kegunaan lain, sila lihat Hari Kemenangan (9 Mei)."**Den Pobedy**" (Bahasa Rusia: День Победы, Bahasa Inggeris: Victory Day) berada di antara yang paling popular dalam kumpulan lagu-lagu Rusia yang dikhaskan untuk Perang Dunia Kedua. Lagu ini merujuk pada perayaan Hari Kemenangan (9 Mei) dan berbeza dari kebanyakan lagu ini dengan intonasi ceria lagu yang berarak dan fakta bahawa lagu itu disusun kira-kira tiga puluh tahun selepas perang. Dalam kata-kata Vladimir Shainsky, seorang komposer veteran, "lagu itu sepertinya telah berbalik pada masa itu. Walaupun ditulis tiga dekad setelah perang, kini nampaknya lagu inilah yang membantu kita memperoleh kemenangan".

Lihat juga
----------

* Aviamarch
* V Put
* Lagu Tentera Soviet

Pautan luar
-----------

* «День Победы» - Ансамбль им. А.В.Александрова / Red Army Choir, 2021

|  |  |
| --- | --- |
| Ikon tunas | Rencana berkaitan Kesatuan Soviet ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkaitan muzik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Serko** merupakan filem Perancis-Russia tahun 2006. Filem ini ditayang di Malaysia melalui Astro Aruna(Channel 122). Filem ini berdasarkan kisah benar dari novel "Serko: Deux cents jours extraordinaires de la vie d'un cosaque et de son petit cheval gris" (Serko: Two Hundred Extraordinary Days in the Life of a Cossack and His Little Gray Horse) oleh Jean-Louis Gouraud.

Ia mengisahkan pemuda 18 tahun bernama Dimitri Pechkov (Aleksei Chadov) keturunan Cossack, Rusia pada 1889. Kisah perjalanan Dimitri sejauh 4000 km dari Blagovechtchensk, selatan Siberia ke Saint Petersburg / Petrograd / Leningrad di Russia dalam tempoh 193 hari untuk mengadap kaisar Tzar Russia. Tujuannya untuk mengadu kepada Tzar (raja) bahawa Bouvarine (Nikolai Smirnov) yang rasuah dan telah menembak rakannya Evenk dan kuda-kuda liar di satu kawasan lembah. Dimitri menunggang kuda tini berwarna putih dan pelbagai ragam kuda dan budaya manusia ditempuh sepanjang perjalanan itu.

Dalam perjalanan itu, pelbagai pemandangan menarik telah dipaparkan. Antaranya berjalan di atas Sungai Amur di Russia Manchuria yang beku semasa musim dingin ( −27 °C ). Dimitri berhadapan dengan padang rumput steppe dan musim sejuk melampau Tundra. Dimitri melihat manusia yang sesak nafas dan mati kesejukan , keras begitu sahaja. Di beberapa tempat Dimitri disambut bagaikan wira dan dilayan oleh gadis-gadis Eskimo (muka macam Cina Mongolia). Penonton dibuai dengan emosi yang pelbagai akan penderitaan yang dialami oleh Dimitri. 

Dalam perjalanan , beliau telah disabotaj oleh Gabenor Bouvarine yang bimbang rasuah dan jenayah pengedaran senjata dan tepung yang dilakukannya disampaikan kepada kaisar Czar. 

Menariknya cerita ini ia diselang-seli dengan persembahan puppet hitam putih yang disampaikan oleh dalang berbahasa Perancis iaitu Emile Fragonard (Jacques Gamblin). Oleh itu cerita ini tersebar ke seluruh Russia dan mendapat sambutan ramai dari kalangan pelbesar dan rakyat jelata. Secara tidak langsung kita didedahkan tentang teknik persembahan 'wayang kulit' ala Perancis / Russia.

Pengarah: Joel Farges
Pelakon: Alexei Chadov, Jacques Gamblin, Marina Kim, Larissa Batourova

Rujukan
-------

1. ↑  Serko
2. ↑  Serko, Russian Tiny Horse…
***Dendam Kesuma*** (Tulisan Jawi: ***دندم کسوما***; Bahasa Inggeris: ***Kesuma's Revenge***) merupakan sebuah filem hantu Malaysia 2021 yang diarahkan oleh Jefri Jefrizal serta menampilkan dirinya sendiri, mengisahkan kisah dendam yang membawa sengsara jiwa. Namun demikian, filem ini telah mendapat kritikan yang negatif daripada pelbagai pihak media.

Sinopsis
--------

Mengisahkan tentang seorang lelaki yang bernama Hadri (Jefri Jefrizal), dia mula alami kemurungan dan tekanan perasaan sejak berpindah balik ke rumah ibu mentuanya, Kesuma. Namun demikian, hasil perkahwinannya dengan Meena, mereka dikurniakan dua cahaya mata iaitu Ali (Nazreen Putra) dan Suri (Marissa Ezureen). Namun, suasana di dalam rumah agak tertekan dan suram akibat mengalami pelbagai gangguan yang sering dihadapi oleh keluarganya. Meena pula sentiasa menasihati Hadri supaya mendekatkan diri dengan Allah. Bagaimanapun, nasihat Meena itu tidak diendahkan oleh Hadri. Suri juga mengalami gangguan di mana dia sering didekati oleh seorang nenek yang tidak dikenalinya. Justeru itu, sikap aneh Suri itu sering menimbulkan persoalan kepada Meena.

Pelakon
-------

* Jefri Jefrizal sebagai Hadri
* Bella Paloma sebagai Meena
* Haliza Khalili sebagai Kesuma
* Nazreen Putra sebagai Ali
* Marissa Ezureen sebagai Suri

Penerimaan Filem
----------------

*Dendam Kesuma* telah terkenal kerana kualitinya yang kurang baik, dengan pengulas menyebut lakonan dan dialog kayunya, bunyi dan penyuntingan amatur dan plot yang tidak masuk akal. Filem ini telah menerima pelbagai kritikan yang negatif daripada pelbagai pihak pengulas filem.

Rujukan
-------

1. ↑  Azhafizah MN (25 September 2021). "Filem Dendam Kesuma". Dicapai pada 21 Januari 2022.<
2. ↑  Ahmad Fariszuan (6 November 2021). "Review Filem: Dendam Kesuma (2021)". Dicapai pada 21 Januari 2021.
3. ↑  Zhaf Vlog (16 November 2021). *Dendam Kesuma - Movie Review*. Dicapai pada 21 Januari 2021.

Pautan luar
-----------

* *Dendam Kesuma*  di Pangkalan Data Filem Internet (IMDb)
Paparan OLED 3.8 cm (1.5 inci)
Sony XEL-1 (depan)
Sony XEL-1 (sisi)
**Diod pemancar cahaya organik** (bahasa Inggeris: ***organic light-emitting diode***code: en is deprecated , **OLED**), juga dikenali sebagai **polimer pemancar cahaya** (*light emitting polymer*, **LEP**) dan **elektro-pendarcahaya organik** (*organic electroluminescence*, **OEL**), ialah sejenis diod pemancar cahaya (LED) yang mana lapisan elektropendarcahaya pancarannya terdiri daripada filem sebatian organik. Lapisan tersebut lazimnya mengandungi sejenis bahan polimer yang membolehkan sebatian organik yang sesuai dimendap. Bahan-bahan tersebut dimendap dalam susunan baris dan lajur pada pembawa rata melalui proses "pencetakan" yang ringkas. Hasilnya yang berbentuk matriks piksel boleh memancarkan cahaya pelbagai warna.

Sistem-sistem sedemikian boleh digunakan pada skrin televisyen, monitor komputer, skrin sistem mudah alih kecil seperti telefon bimbit dan PDA, pengiklanan, penerangan dan petunjuk. OLED juga boleh digunakan untuk punca cahaya untuk menerangkan ruang umum, dan unsur-unsur pancaran cahaya di kawasan besar. OLED biasanya memancarkan kurang cahaya per kawasan berbanding LED berasaskan keadaan pepejal bukan organik yang lazimnya direka untuk kegunaan sebagai punca cahaya titik. 

Salah satu kelebihan terpenting OLED berbanding paparan hablur cecair (LCD) biasa adalah OLED tidak memerlukan cahaya belakang untuk berfungsi. Oleh itu, panel OLED boleh memaparkan aras hitam yang dalam, kurang menggunakan tenaga, dan lebih nipis dan ringan berbanding panel LCD. Paparan OLED juga mencapai nisbah beza jelas yang lebih tinggi berbanding LCD.

Rujukan
-------

1. ↑  OLED vs LCD Comparison[*pautan mati kekal*]

Pautan luar
-----------

* www.OLED100.eu: project supported by the European Commission to develop practical and competitive OLED lighting
* OLLA project: first large research project supported by the European Commission to develop OLEDs for Lighting Applications  Diarkibkan 2021-02-23 di Wayback Machine
* Structure and working principle of OLEDs and electroluminescent displays
* Tutorial on the working principle of OLEDs at Ghent University Diarkibkan 2007-07-22 di Wayback Machine

| * l
* b
* s
Teknologi paparan |
| --- |
| Video | CRT · Pemprosesan cahaya digital · Pemancaran medan · Laser TV · Diod pemancar cahaya (organik)LCD · Plasma · SED · Pendarfluor vakum · Projektor video |
| Bukan video | Kertas elektronik · Flip-dot · Split-flap |
| Paparan 3D | Stereoskopi · Autostereoskopi · Volumetrik · Pancaran laser |
| Media pegun | Hologram · Projektor filem · Tanda neon · Projektor slaid |
**Gabor Edelènyi Lopèz** atau lebih biasa nama asli **Papa Gabor** (lahir di Budapest, 9 Mei 1948 – meninggal di Hungary, 16 Mac 2023 pada umur 74 tahun) ialah sinematografer berkawarnegaraan Hungary

Tanggal kematian Gabor 28 Mei 2019 — Gabor 16 Maret 2023
--------------------------------------------------------

Gabor meninggal dunia pada yang berkata google cari Gabor menjadi selama meninggal pada 28 Mei 2019, Gabor mereka lalu sebelum meninggal juga itu siapa pun tanggal 28 Mei 2019, diketahui tidak dilihat google cari di meninggal. Sudah cerita masuk tulis salah google cari Gabor kematian tanggal 28 Mei 2019. Bahkan adalah google cari Gabor dari penipuan meninggal masalah tanggal terakhir 28 Mei 2019. Beliau kini Gabor sempat meninggal hari kamis, 16 Maret 2023, karena yang penyakit Kanker Laring

Kehidupan pribadi
-----------------

Beliau seorang juga anak terakhir orang ke 7 bersaudara dilahirkan dari bapa dia blasteran Hungary dan ibu dia blasteran Portugis

Kontroversi
-----------

Gabor sudah hak menjadi menikah dengan wanita berasal Austria pada 1966, masih memutuskan gugatan bercerai dengan wanita pada 1993 (mereka dikaruniai anak kandung 11 orang) dan Gabor pernah menikah dengan **Amaillia Ravi** pada 1995, mempunyai resmi gugatan bercerai pada 2022 (yang memiliki sebagai anak kandung empat dari kedua puteri, yaitu diri Greta Iren dan Laura Anna)
Engelhorn pada 1900
**Friedrich Engelhorn** (17 Julai 1821 – 11 Mac 1902) ialah seorang industrialis Jerman dan pengasas BASF di Ludwigshafen.

Pada tahun 1856 William Perkin mendapati bahawa tar boleh digunakan sebagai ramuan untuk membuat pewarna tiruan dari anilin. Engelhorn mengiktiraf peluang penemuan Perkin, kemudian menubuhkan sebuah kilang pewarna kecil dan anilin yang terletak tidak jauh dari paroki Mannheim. Pada tahun 1861, beliau mula menghasilkan fuchsin.

Empat tahun kemudian, Engelhorn mengasaskan "Badische Anilin- & Soda-Fabrik" (BASF) pada 6 April 1865. Syarikat kimianya berkembang maju dan pada tahun 1873 membuka cawangan di New York.

Pada tahun 1868 BASF melantik Heinrich Caro sebagai ketua makmal pertama. Dengan kerjasama profesor Carl Graebe dan Carl Liebermann dari Universiti Berlin, mereka dapat mencari pewarna buatan alizarin.

Kesusasteraan
-------------

* Hippel, Wolfgang von: *Menjadi Global Corporation – BASF dari 1865 untuk 1900*, dalam: Abelshauser, Werner (ed.), Jerman Industri dan Perusahaan Global – BASF: Sejarah Perusahaan, Cambridge tahun 2004, p.  5-35.

Rujukan
-------

1. ↑  "Deutsche Biographie". Deutsche-biographie.de. Dicapai pada 2012-03-06.

Pautan luar
-----------

* Sejarah BASF Diarkibkan 2013-01-17 di archive.today

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Israel
* Amerika Syarikat

 |
| Kamus biografi | 
* Jerman

 |
| Lain-lain | 
* Aplikasi Berfaset Terminologi Subjek
* SUDOC (Perancis)
	+ 1

 |
Gdynia
**Gdynia** (bahasa Jerman: **Gdingen** atau **Gotenhafen**) merupakan sebuah bandar pelabuhan di Pomerania, yang kini terletak di Poland, di Wilayah Pomorskie. Antara 1772 dan 1919 bandar ini masuk wilayah Prusia dan Jerman, setelah Perang Dunia I dianeksasi ke Poland dan dikembangkan menjadi pelabuhan penting di Koridor Poland. Pada 1939 bandar ini dianeksasi kembali oleh Jerman dan dinamai Gotenhafen, meski pada masa lalu bandar ini dinamai Gdingen. Pada 1945 bandar ini kembali masuk wilayah Poland. Nama Gdynia dan Gdingen memiliki asal bahasa yang sama.

* Wilayah: 135.5 km²
* Penduduk: 255 300
* Koordinat: 18°32' E; 54°32' N
* Kode telepon: (+48) 58
* Wali kota: Wojciech Szczurek

Sejak 1967 menjadi kota kembar Alborg di Denmark.

Daerah Gdańsk (Danzig), Sopot (Zoppot) dan Gdynia disebut *Trójmiasto* (bahasa Polandia "trikota", bahasa Jerman *Dreistadt*).

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Gdynia***. |

* Gdynia online
* 
* Seattle sister city of Gdynia Diarkibkan 2007-09-26 di Wayback Machine
* 
* Portal o Gdyni (pl)

| * l
* b
* s
Poland Bandar raya utama Poland |
| --- |
| 
Warsaw · Kraków · Łódź · Wrocław · Poznań · Gdańsk · Szczecin · Bydgoszcz · Lublin · Katowice · Białystok · Gdynia · Częstochowa · Radom · Sosnowiec · Toruń · Kielce · Olsztyn · Bielsko-Biała · Rzeszów · Opole · Gorzów Wielkopolski · Zielona Góra
 | Bahagian pentadbiran Poland sejak 1999 |



|  |  |
| --- | --- |
| Ikon tunas | Rencana berkaitan geografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Don't Hurt Me, My Healer!*** (Jangan menyakiti aku, Pawangku!) (このヒーラー、めんどくさい, *Kono Hīrā, Mendokusai*, "This Healer's a Handful"/Pawang ini Menyusahkan) merupakan sebuah siri manga komedi fantasi Jepun oleh Tannen ni Hakkō. Ia telah disirikan secara dalam talian menerusi laman web ComicWalker sejak 2019 dan telah dikumpulkan ke dalam empat jilid *tankōbon*. Sebuah adaptasi siri TV anime oleh Jumondo dijangka untuk tayangan April 2022.

Watak
-----

Karla (カーラ, *Kāra*)
Disuarakan oleh: Aguri Ōnishi
Arvin (アルヴィン, *Aruvin*)
Disuarakan oleh: Takuya Satō
Mushroom (キノコ, *Kinoko*) / Ortegaia (オルテガイア, *Orutegaia*)
Disuarakan oleh: Asuna Tomari
Ōmune Kuma (オオムネクマ)
Disuarakan oleh: Hiroshi Shirokuma
Gyū (牛)
Disuarakan oleh: Show Hayami
Maria Deathflame (マリア・デスフレイム, *Maria Desufureimu*)
Disuarakan oleh: Saori Hayami

Media
-----

### Manga

*Don't Hurt Me, My Healer!* ditulis dan diilustrasikan oleh Tannen ni Hakkō. Ia mula bersiri dalam laman web *ComicWalker* Kadokawa pada 2019. Kadokawa Shoten mula menerbitkan siri ini dalam cetakan pada Februari 2020 dan telah mengeluarkan empat jilid *tankōbon* pada Oktober 2021. 

#### Jilid

| No. | Tarikh keluaran | ISBN |
| --- | --- | --- |
|
| 1 |  21 Februari 2020 | ISBN 978-4-04-064165-2 |
| 2 |  23 September 2020 | ISBN 978-4-04-064905-4 |
| 3 |  23 April 2021 | ISBN 978-4-04-680354-2 |
| 4 |  22 Oktober 2021 | ISBN 978-4-04-680808-0 |

### Anime

Pada April 2021, adaptasi siri televisyen anime telah diumumkan oleh Kadokawa.  Ia diterbitkan oleh Jumondo dan diarahkan oleh Nobuaki Nakanishi, dengan Fumihiko Shimo mengendalikan skrip siri ini, Chisato Kikunaga mereka bentuk watak, dan Satoshi Igarashi mengarang muzik.  Ia ditetapkan untuk ditayangkan pada 10 April 2022 di AT-X, Tokyo MX, Kansai TV dan BS11. Lagu tema pembukaan ialah "Jellyfish na Kimi e" (To the Jellyfish-like You) oleh Aguri Ōnishi, manakala lagu tema penamat ialah "HERO in HEALER" oleh Ōnishi, Takuya Satō, dan Asuna Tomari.  Crunchyroll telah melesenkan siri ini.

Rujukan
-------

1. 1 2  "'Kono Healer, Mendokusai' Fantasy Comedy Manga Gets TV Anime". Anime News Network. April 13, 2021. Dicapai pada April 14, 2021.
2. 1 2 3  "'Kono Healer, Mendokusai' Anime's Teaser Unveils Cast, Staff, 2022 Debut". Anime News Network. October 20, 2021. Dicapai pada October 20, 2021.
3. 1 2  "'Kono Healer, Mendokusai' Anime's Video Reveals More Cast, Opening Song, April Debut". Anime News Network. January 15, 2022. Dicapai pada January 15, 2022.
4. 1 2 3 4  "'Don't Hurt Me, My Healer!' Anime's Video Unveils More Cast & Staff, Opening Song, April 10 Debut With Crunchyroll Stream". Anime News Network. March 3, 2022. Dicapai pada March 3, 2022.
5. ↑  "このヒーラー、めんどくさい １". Kadokawa Shoten. Dicapai pada September 13, 2021.
6. ↑  "このヒーラー、めんどくさい ２". Kadokawa Shoten. Dicapai pada September 13, 2021.
7. ↑  "このヒーラー、めんどくさい ３". Kadokawa Shoten. Dicapai pada September 13, 2021.
8. ↑  "このヒーラー、めんどくさい ４". Kadokawa Shoten. Dicapai pada September 13, 2021.
***Dawai Asmara*** ialah siri televisyen Malaysia 2016 yang bersiaran di Slot Azalea TV9 dari 13 April hingga 17 Mei 2016 menggantikan *Menongkah Kasih*. Ia dibintangi oleh Hanna Aqeela, Putri Najuwa dan Emelie Hanif sebagai watak utama.

Sinopsis
--------

Hashim memberikan Natasya seutas rantai leher dan sebentuk cincin emas sempena hari jadi Natasya yang ke 3 tahun. Namun Rosmah tidak menyenangi kerana Hashim dianggap terlampau berbelanja mewah untuk anaknya. Buah rantai berbentuk love, begitu juga cincinnya yang diukir sama sepadan, menjadi tanda kasih Hashim yang tidak berbelah bahagi kepada anaknya. Walaupun Rosmah juga menyayangi Natasya, tapi dia tidak mahu mengukur kasih sayangnya dengan material. 

Hashim tidak pedulikan rungutan Rosmah kerana dia mahu buat apa sahaja untuk kehidupan anak tunggalnya. Dalam kejadian lain, Ziana pula dihalau oleh ibu bapanya dari rumah mereka selepas melahirkan seoang anak luar nikah. Tiga tahun berlalu, Shahir yang pernah berjanji akan bertanggungjawab, tidak pernah muncul untuk mengakui Amira sebagai anak mereka. 

Tidak sanggup lagi menerima cemuhan orang kampung, ibu bapa Ziana mahu Ziana membawa anaknya pergi jauh dari kampung.

Pelakon
-------

### Pelakon utama

* Hanna Aqeela sebagai Maya
* Tengku Putri Najuwa sebagai Tasha
* Emelie Hanif sebagai Shiera

### Pelakon pembantu

* Zoey Rahman sebagai Fareez
* Wanny Mustahfah sebagai Nabihah
* Kamal Ibrahim sebagai bapa Adam
* Amanda Hariz sebagai Natasya
* Alesha Hariz sebagai Amira

### Pelakon undangan

* Sherie Merlis sebagai Nurin
* Mahmud Ali Bashah sebagai Hashim
* Ku Faridah sebagai Nek Long
* Liza Zain sebagai Ziana
* Zalfa Zain
* Elya Miera

Lihat juga
----------

* Slot Azalea

Rujukan
-------

1. ↑  Dawai Asmara Myinfotaip (10 Mac 2016). Dicapai pada 10 Mei 2016.

Pautan luar
-----------

* *Dawai Asmara* di Netflix
Di dalam fizik, **daya** (Tulisan Jawi: **داي**) yang bertindak ke atas sesuatu objek akan menyebabkan objek yang mempunyai jisim itu mengalami Pecutan atau berubah Halaju. Daya merupakan satu kuantiti Vektor. Mengikut Hukum Newton kedua, daya adalah:

{\displaystyle {\vec {F}}=m{\vec {a}}}
di mana

{\displaystyle {\vec {F}}} adalah **Daya**
{\displaystyle \mathbf {m} } adalah Jisim
{\displaystyle {\vec {a}}} adalah Pecutan

Daya keunsuran
--------------

Ada 4 daya keunsuran yang diketahui: daya graviti, daya keelektromagnetan, daya nukleus lemah (atau salingtindak lemah) dan daya nukleus kuat (atau salingtindak kuat). Daya keelektromagnetan dan daya lemah disatukan menjadi daya elektrolemah dalam teori Salam-Weinberg, dan teori-teori penyatuan agung (GUTs - *Grand Unified Theories*) cuba menyatukan daya elektrolemah dan daya kuat. Diharapkan suatu Teori Semua Perkara (TOE - *Theory of Everything*) akan dapat menyatukan semua daya, dan juga semua jirim.

  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Daya memusat** atau *daya sentripetal* merupakan daya yang membolehkan sesuatu objek bergerak mengikut laluan melengkung: daya ini sentiasa ortogonal dengan halaju objek, menghadap arah pusat kelengkungan seketika haluan.
 Terminologi *daya sentripetal* berasal daripada Latin *centrum* ("tengah") dan *petere* ("menghadap ke") yang bermaksud daya tersebut berarah ke bahagian tengah bulatan haluan. Menurut Isaac Newton, daya sentripetal merupakan kuasa sesuatu badan yang berpusat atau dituju ke tengah-tengah bulatan.

Formula
-------

Magnitud daya sentripetal pada sesuatu object yang mempunyai jisim, *m* dan bergerak dengan kelajuan, *v* sepanjang jejari lengkungan, *r*:

{\displaystyle F=ma\_{c}={\frac {mv^{2}}{r}}}
{\displaystyle a\_{c}} merupakan sentripetal pecutan.
Arah daya tersebut berpusat ke tengah bulatan pergerakan objek.

Daya ini juga ditulis dalan terma halalaju sudut,*ω* sesuatu objek.

{\displaystyle F=mr\omega ^{2}\,}

Rujukan
-------

1. ↑  
Russelkl C Hibbeler (2009). "Equations of Motion: Normal and tangential coordinates". *Engineering Mechanics: Dynamics* (ed. 12). Prentice Hall. m/s. 131. ISBN 0136077919.
2. ↑  
Paul Allen Tipler, Gene Mosca (2003). *Physics for scientists and engineers* (ed. 5th). Macmillan. m/s. 129. ISBN 0716783398.
3. ↑   Felix Klein, Arnold Sommerfeld (2008). *The Theory of the Top* (ed. Reprint with translators' notes of 1897). Boston, Mass.: Birkhäuser. m/s. 232. ISBN 0817647201.
4. ↑  Chris Carter (2001). *Facts and Practice for A-Level: Physics*. S.l.: Oxford Univ Press. m/s. 30. ISBN 9780199147687.
5. ↑  
Eugene Lommel and George William Myers (1900). *Experimental physics*. K. Paul, Trench, Trübner & Co. m/s. 63.
**Dili** merupakan ibu negara serta bandar terbesar Timor Leste. Dili terletak di utara Timor Leste dan merupakan pelabuhan utama serta pusat komersial Timor Leste. Penduduknya dianggar berjumlah 150,000.

Dili ditubuhkan pada 1530 oleh penjelajah Portugis dan dijadikan ibu kota Timor Portugis pada 1769. Semasa Perang Dunia Kedua, Dili telah dicerobohi oleh Jepun. Pada 28 November 1975, penduduk Timor Timur mengisytiharkan kemerdekaan daripada Portugal. Sembilan hari kemudian, tentera Indonesia, dengan bantuan Amerika Syarikat telah memasuki Dili dalam "Operasi Seroja". Pada 17 Julai 1976, Timor Timur diilhakkan oleh Indonesia, dan dijadikan provinsi Indonesia yang ke-28.

Perang gerila antara tentera Indonesia dan gerakan kemerdekaan telah berlangsung sehingga 1999, dalam pada itu beribu-ribu penduduk Timor Timur telah dibunuh. Pada 1999, Timor Timur telah diletakkan di bawah pemerintahan Pertubuhan Bangsa-Bangsa Bersatu.

Pada 20 Mei 2002, Dili menjadi ibu negara Timor Leste yang baru merdeka.

Rusuhan yang berlaku pada bulan Mei 2006 akibat perselisihan faham dalam angkatan tentera telah mengakibatkan kemusnahan dan ketidakamanan di Dili. Ketenteraman hanya kembali selepas campur tangan kuasa asing.

Rujukan
-------

1. ↑